**Šezdeseti Lidl u Srbiji otvoren u Ćupriji**

**Jedini savremeni diskont u našoj zemlji, Lidl, dočekao je jutros u Ćupriji na adresi Cara Lazara 82 svoje prve potrošače. Nakon izvedbe hora Dar, vrpcu na vratima prve Lidl prodavnice u ovom gradu, svečano su presekli predsednik opštine Ćuprija Jovica Antić i predstavnici Lidla, čime su Ćupričanima zvanično omogućili da se uvere u najbolji odnos cene i kvaliteta.**

**„***Danas otvaramo 60. Lidl prodavnicu i neizmerno nam je zadovoljstvo što se ovaj mali jubilej dešava baš u Ćupriji, na atraktivnoj i lako dostupnoj lokaciji, i iz grada i sa autoputa i lokalnih sela. Tim od 25 novih kolega je spreman da svakodnevno bude na usluzi potrošačima, za koje smo uvereni da će uživati u jedinstvenom iskustvu kupovine koje Lidl pruža“,* **izjavila je rukovodilac Korporativnih komunikacija u Lidlu Srbija, Martina Petrović.**

„*Izuzetno mi je drago što smo danas ovde radi otvaranja prve Lidl prodavnice u našem gradu koja broji 25 novih zaposlenih. Ovo je još jedan primer uspešne saradnje opštine Ćuprija sa kompanijama koje su voljne da ulažu u našu privredu, poput kompanije Lidl Srbija. Verujem da će dolaskom u naš grad, Lidl Srbija poboljšati kvalitet života naših sugrađana***“, izjavio je predsednik opštine Jovica Antić.**

Prve potrošače u novoj prodavnici dočekala je pažljivo odabrana ponuda sa više od 1.800 proizvoda i otvaračke cene sa popustima i do 40%, među kojima su favoriti sveži ćevapi, banane i pecivo sa vanila i višnja punjenjem. Akcijske ponude koje se u Lidlu smenjuju svakog ponedeljka i četvrtka, potrošači mogu da prate i na nedavno lansiranoj Lidl Plus aplikaciji koja im omogućava da budu deo Lidlovog programa lojalnosti. Na ovaj način, dostupne su razne pogodnosti i dodatne uštede prilikom kupovine koje aplikacija nudi preko Lidl Plus Kupona i Grebalica.

Otvaranjem ove prodavnice, 25 novih zaposlenih u Lidlu u Ćupriji imaće priliku da svoju karijeru gradi u kompaniji koja je osvojila „*Top Employer**Serbia****“***, priznanje koje dodeljuje prestižni institut *Top Employers Institute*. U praksi ova potvrda znači da je Lidl prepoznat kao jedan od najpoželjnijih poslodavaca, a jedan od benefita koji se ističe je privatno zdravstveno osiguranje za sve zaposlene, pa tako i za nove kolege u Ćupriji.

Pored sjajne ponude, kompanija Lidl Srbija odlučila je da povodom početka operativnog poslovanja u ovom gradu pripremi i posebno **iznenađenje za novorođene bebe i njihove mame u Ćupriji – „Bebinu čarobnu kutiju“.**  U okviru projekta „Taši-taši“, koja se realizuje u saradnji sa kompanijom Apello, sve mame iz Ćuprije, čije se bebe rode nedelju dana od dana otvaranja Lidl prodavnice, **u porodilištu Opšte bolnice Ćuprija,** dobiće kutiju visokokvalitetnih proizvoda za negu Lidl brendova „Cien“, „Lupilu“ i „Siempre“. Osim toga, kompanija Lidl Srbija je u znak podrške lokalnoj zajednici izvršila rekonstrukciju dela ulice ispred svoje prve prodavnice u ovom gradu, koja je sada sveže asfaltirana i ima novi trotoar.

Radno vreme Lidl prodavnice biće od 8 do 22 časa svakog dana u nedelji.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 11.550 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 60 prodavnica u 35 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. i 2022. godinu.

**Kontakt za medije:**

Dragana Milačak, RED Communication, Email: dragana.milacak@redc.rs , Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

press@lidl.rs

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/).